Coco Rocha

Coco Rocha (oik. Mikhaila Rocha; s. 10. syyskuuta 1988 Toronto, Kanada) on kanadalainen huippumalli. Hän on uransa aikana esiintynyt catwalkeilla muun muassa Stella McCartneyn, Christian Lacroix’n ja Marc Jacobsin mallina. Rocha on poseerannut myös useille muotilehdille, kuten Voguelle, sekä useille muotimerkeille kuten Versace, Dolce & Gabbana, Dior, H&M, Chanel, Louis Vuitton ja Tommy Hilfiger. Syksyllä 2013 Rocha toimi myös suomalaisen Seppälän mainoskasvona.

Rocha on tehnyt myös useita televisioesiintymisiä. Hän tuomaroi Yhdysvaltojen Huippumalli haussa -kilpailussa. Lisäksi hän on valmentaja-tuomari tositelevisio-ohjelmassa Face, jossa etsitään uusia mallimaailman kasvoja. Rochan ohella ohjelmaa luotsaavat Karolína Kurková ja Naomi Campbell.

Rocha on 178 senttimetriä pitkä ja hänellä on ruskeat hiukset ja siniset silmät. Hänen mittansa ovat 84-61-86. Rocha on ollut lapsuudestaan lähtien Jehovan todistaja. Siksi hän ei esiinny alastomana, savukkeiden kanssa tai uskonnollisina ikoneina.

Lähteet

Aiheesta muualla

Luokka:Kanadalaiset mallit
Luokka:Vuonna 1988 syntyneet
Luokka:Elävät henkilöt